Pueo comenta-y lo que yo pienso, masque tampoco nun diba ser mui estremao de lo que pensaríen n'otra Administración posible. Fai falta una RPTA más asturiana, más moderna; menos provinciana, menos politizada. Ye imprescindible una canal específica de la RPA emitiendo totalmente n'asturianu. Tenemos de programar más na nuestra llingua na TPA. Esta televisión tien d'ufiertar noticiarios n'asturianu, cine n'asturianu, magazines n'asturianu, retransmisiones deportives n'asturianu, etc… Si aprosimao un 40% de los asturianos fala o conoz la llingua vernácula, la TPA, a lo menos nuna etapa anicial, tien de posibilitar que'l 40% de la so programación sía n'asturianu.